**ДОГОВОР**

№ ......................................

Днес …………….. г., в гр. София, между:

**Сметната палата на Република България**, с адрес гр. София, ул. “Екзарх Йосиф” № 37, ЕИК 121004469, представлявана от Цветан Лилов Цветков - председател на Сметната палата, наричан за краткост **ВЪЗЛОЖИТЕЛ**, от една страна,

и

**…………………………………..**, със седалище и адрес на управление: ………………………………………, ЕИК ………………, представлявано от …………………………., в качеството му на ……………………..,наричано по-долу за краткост **ИЗПЪЛНИТЕЛ** от друга страна,

на основание чл. 112, ал. 1 от ЗОП и Решение № …………………………. г. на Възложителя за определяне на Изпълнител на обществена поръчка с предмет ***„Доставка чрез покупка на три броя нови хибридни леки автомобила за нуждите на Сметна палата на Република България”***

се сключи настоящият договор за възлагане на обществена поръчка.

Страните се споразумяха за следното:

**І. ПРЕДМЕТ НА ДОГОВОРА**

Чл. 1. (1) Възложителят възлага, а Изпълнителят приема да извърши доставка на 3 (три) броя нови хибридни леки автомобила за нуждите на Сметна палата на Република България, съгласно Техническата спецификация на Възложителя, (Приложение № …) и детайлно описани в Техническото и Ценово предложение на Изпълнителя (Приложения №….), неразделна част от Договора и в съответствие с изискванията на настоящия Договор. Предметът на настоящия Договор включва и задължение за Изпълнителя да извърши първоначалната регистрация на леките автомобилите в КАТ от името на Възложителя, както и да представи на Възложителя голям и малък талон на автомобилите, и талон за преминат ГТП.

(2) Видът, техническите данни и характеристики на леките автомобили, които се задължава да достави Изпълнителят, са подробно посочени в Техническото предложение на Изпълнителя (Приложение № ……).

**ІІ. ЦЕНА**

**Чл. 2**. (1) За изпълнението на предмета на Договора, Възложителят се задължава да заплати на Изпълнителя обща цена в размер на …….. лева без ДДС (*с думи*……) и ………….. лева (*с думи*: ………) с включен ДДС, съгласно Ценовото предложение (Приложение № ……), неразделна част от настоящия Договор.

(2)Посочената цена е крайна и включва всички разходи и възнаграждения на Изпълнителя за изпълнение на предмета на настоящия Договор, като но не само: разходите за придобиване, съответно прехвърляне на правото на собственост върху леките автомобили на Възложителя; за доставка на леките автомобили; за транспортиране на автомобилите до мястото за доставка; за заплащане на продуктова такса (екотакса); разходите за отстраняване от Изпълнителя на всички технически неизправности и повреди, възникнали не по вина на Възложителя и покрити от гаранционните условия и гаранционната отговорност на Изпълнителя.

(3) Предметът на настоящия Договор, включително посочената цена, не включват извършването и разходите за гаранционно (сервизно) обслужване на автомобилите по време на гаранционния срок, които се организират от и са за сметка на Възложителя. Възложителят потвърждава, че е запознат с факта, че гаранционното обслужване в срока по гаранцията и съгласно правилата на производителя е необходимо условие за валидността на гаранцията на производителя за недостатъци, повреди и дефекти през гаранционния срок.

(4) Посочената в настоящия Договор цена е крайна и остава непроменена за срока на действието му.

**ІІІ. НАЧИН НА ПЛАЩАНЕ**

**Чл. 3**. (1) Плащанията се извършват в български лева, с платежно нареждане по следната банкова сметка, посочена от Изпълнителя:……………………………….. Изпълнителят е длъжен да уведомява писмено Възложителя за всички последващи промени на банковата си сметка в срок до 3 (*три*) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(2) Плащането на цената по договора се извършва както следва:

* Възложителят заплаща авансово 30 % (тридесет процента) от цената по чл. 2 (1), представляващи сума в размер на ……………………. лева без ДДС (*с думи*) и ………….. лева (*с думи……….)* с включен ДДС в срок от 5 (пет) работни дни от подписване на настоящия Договор след предоставяне от Изпълнителя на Възложителя на фактура, както и след предоставяне на **гаранция, обезпечаваща 100 % авансовото плащане** в една от формите, посочени в член 26 от Договора. Видът на гаранцията за авансово плащане е по избор на Изпълнителя.
* Възложителят заплаща останалите 70 % (седемдесет процента) от цената по чл. 2 (1), представляващи сума в размер на …………….. лева без ДДС (*с думи*) и …………..лева (*с думи……….)* с включен ДДС в срок до 5 (пет) работни дни след подписване на протокола за регистрация, посочен в чл. 12 от договора и предаване на владението върху автомобилите на Възложителя, но не по-късно от 15.12.2019 г., като в случай, че до 15.12.2019 г. не е възможно да бъдат доставени и регистрирани леките автомобили и да бъдат осъществени всички формалности по прехвърлянето им в собственост на Възложителя, сумата от 70 % се изплаща авансово срещу **гаранция, обезпечаваща 100 % авансовото плащане** в една от формите, посочени в чл. 26 от Договора. Видът на гаранцията за авансово плащане е по избор на Изпълнителя.

(3) Гаранцията, обезпечаваща авансовото плащане, се освобождава в срок до 3 (три) дни след подписване на протокола за регистрация по чл. 12.

(4) За дата на плащането, се счита датата на заверяване на банковата сметка на Изпълнителя със съответната дължима сума.

**IV. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Срокове и място на доставка**

**Чл. 4.** (1)Настоящият Договор влиза в сила от датата на подписването му. Срокът на настоящия Договор изтича след изтичането на гаранционния срок на леките автомобили, предмет на Договора и удовлетворяването на всички претенции на Възложителя, свързани с гаранционната отговорност на Изпълнителя.

(2) Срокът за доставката на леките автомобили е до ……… календарни дни (*попълва се съобразно техническото предложение на Изпълнителя който срок съгласно условията на поръчката не може да е повече от 90 календарни дни)* от сключване на договора.

(3) Гаранционните срокове, които ще осигури Изпълнителя съгласно Техническото му предложение, са както следва:

* за автомобилите ………………. (минимум 5 години или 150 000 км. пробег, от датата на доставка);
* за батериите………………….. (минимум 7 години от датата на доставка);
* за всички лаково – бояджийски покрития ……………… (минимум 3 години, считано от датата на доставката);
* срещу пробив от ръжда - 12 (дванадесет) години, считано от датата на доставка.

**Чл. 5**. Мястото на доставка на автомобилите е Сметната палата на Република България, с адрес: гр. София, ул. „Екзарх Йосиф“ № 37.

**Условия на доставка**

**Чл. 6**. Изпълнителят се задължава да достави и предаде на Възложителя нови и неупотребявани хибридни леки автомобили, предмет на договора, окомплектовани както следва:

* оборудвани, съгласно Закона за движение по пътищата с обезопасителен триъгълник, аптечка /окомплектована, съгласно нормативните изисквания/, пожарогасител и светлоотразителна жилетка;
* авариен комплект, окомплектован, съгласно изискванията на производителя, включващ крик, ключ за болтовете на джантите и 2 /два/ броя вериги за сняг – метални съобразени с размера на гумите;
* с извършен предпродажбен сервиз;
* зареден с всички необходими за експлоатацията им течности и материали и минимум 10 литра гориво в резервоара;
* с необходимите за регистрацията му документи, включително документи за платени данъци, мита, такси, фактури и приемо-предавателни протоколи;
* със сертификати за съответствие, гаранционна и сервизна книжка, паспорти или други документи от производителя, съдържащ технически данни и характеристики;
* с инструкция за експлоатация на български език, както и документация, съдържаща препоръки за правилна експлоатация;
* с други документи и аксесоари, изискващи се съгласно условията на поръчката и офертата на Изпълнителя;

**Чл. 7.** (1) При доставка на леките автомобили, Изпълнителят предоставя на Възложителя надлежно оформена фактура – оригинал, съдържаща основание – номер на договора, номер на шаси, модел, марка и кубатура на автомобилите.

(2) Доставката и предаването/получаването на леките автомобили се удостоверява с подписване в 2 /два/ екземпляра на двустранен **приемо-предавателен протокол** от Страните или техни упълномощени представители, след проведени приемателни тестове на доставените нови моторни превозни средства, съвместно с представител/и на Възложителя, след проверка за отсъствие на явни несъответствия, при наличие на всички необходими документи, съпътстващи доставката, след проверка на окомплектовката на доставката и при съответствие на леките автомобили с техническите характеристики, представени в Техническото предложение на Изпълнителя и Техническата спецификация на Възложителя. Приемо-предавателният протокол следва да съдържа основанието за съставянето му (номер на договора), номер на шаси на автомобилите, предмет на доставка. Проектът на Приемо-предавателен протокол се изготвя от Изпълнителя.

**Чл. 8.** (1) Изпълнителят уведомява Възложителя писмено в срок от 7 (седем) работни дни предварително за конкретната дата и час, на която ще се изпълни доставката. При предаването на леките автомобили, Изпълнителят осигурява на Възложителя необходимото според обстоятелствата време да ги прегледа за несъответствия, като същото не може да надвишава 3 (три) работни дни.

(2)При констатиране на явни несъответствия на доставените леки автомобили, Възложителят има право да откаже да подпише приемо-предавателен протокол. В този случай, Страните подписват **констативен протокол**, в който се описват констатираните несъответствия. След отстраняване на несъответствията, Страните подписват двустранен приемо-предавателен протокол за приемане на доставката.

(3) При „**несъответствия**“ (явни или скрити дефекти, липси, недостатъци, несъответствия на автомобилите с Техническата спецификация на Възложителя и/или Техническото предложение на Изпълнителя и/или и с изискванията за окомплектовка на леките автомобилите и необходимите документи) се прилага някой от следните варианти:

- Изпълнителят заменя леките автомобили или частта с несъответствия с такъв/такава, притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя и несъответствието е открито преди регистрацията на автомобилите в КАТ, в случаите при които се налага замяна на автомобилите; или

- Изпълнителят отстранява несъответствието в срок и по ред посочени в констативния протокол и/или съобразно гаранционните условия; или

- Цената по Договора се намалява съответно със сумата на разходите за отстраняване на несъответствието.

**Чл. 9**. В случай че Несъответствието на доставените автомобили е толкова съществено, че прилагането на някой от горните варианти ще доведе до промяна на предмета на поръчката, или в случай че Изпълнителят забави доставката на леките автомобили или регистрацията им в КАТ или отстраняването на Несъответствията с повече от 20 дни, от предвидения срок за доставка в чл. 4, ал. 2 или за регистрация в КАТ, посочен в чл. 12, съответно от срока, посочен в констативния протокол, Възложителят има право да развали Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставените гаранции. Страните се споразумяват изрично, че замяна на несъответстващ автомобил с нов по отношение на автомобила с несъответствия, може да бъде извършено само до подписване на приемо-предавателния протокол по чл. 7, ал. 2 или чл. 8, ал. 2 и преди регистрация на автомобила в КАТ.

**Чл. 10**. Подписването на приемо-предавателния протокол по чл. 7, ал. 2 или чл. 8, ал. 2 без забележки има силата на приемане на доставката от страна на Възложителя, освен в случаите на "скрити несъответствия“, които не могат да бъдат установени при обикновения преглед на леките автомобили или на несъответствия, проявили се в рамките на гаранционния срок. Приемането на доставката на леките автомобили с приемо-предавателния протокол няма отношение към установените впоследствие в гаранционния срок несъответствия, които Изпълнителят е длъжен да отстрани за своя сметка, в съответствие с гаранционните условия.

**Чл. 11**. В случаите на несъответствия, посочени в констативния протокол по чл. 8, ал. 2, Възложителят не дължи заплащане на цената по остатъчното плащанепреди отстраняването им и изпълненията на останалите условия за плащане, предвидени в Договора.

**Чл. 12**. Изпълнителят се задължава да регистрира леките автомобили в КАТ, в срок до 14 (четиринадесет) дни, считано от датата на подписване на приемо-предавателния протокол по чл. 7, ал. 2, респективно по чл. 8, ал. 2. Възложителят получава окомплектованите в съответствие с чл. 6 леки автомобили, заедно със съответните документи, веднага след регистрацията им, което се отразява в **протокол за регистрация**, подписан от Възложителя и Изпълнителя или упълномощени от тях лица, като остатъчното плащане от цената на доставката следва да бъде извършено в срок до 5 (пет) работни дни след подписването на протокола за регистрация.

**Чл. 13.** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**Преминаване на собствеността и риска**

**Чл. 14**. Собствеността и риска от случайно повреждане или погиване върху леките автомобили, предмет на доставка преминават от Изпълнителя върху Възложителя при предаването на владението върху тях на Възложителя и подписването на протокола за регистрация по чл. 12.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 15. (1)** Изпълнителят се задължава да достави леките автомобили, предмет на настоящия Договор, отговарящи на техническите параметри, представени в Техническото предложение на Изпълнителя и на Техническата спецификация на Възложителя, окомплектовани съгласно изискванията на настоящия Договор и придружени със съответните документи, както и да прехвърли собствеността върху тях на Възложителя.

(2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(3) Изпълнителят се задължава да подготви необходимите документи, за регистрация на леките автомобили в КАТ и да ги регистрира от името на Възложителя, при условията и сроковете, посочени в този Договор и изискващи се от компетентните органи.

(4) Изпълнителят се задължава да предаде леките автомобили на Възложителя след регистрацията им в КАТ, като в периода от подписване на приемо-предавателния протокол по чл. 7, ал. 2, респективно по чл. 8, ал. 2 до приемането им от Възложителя с протокол за регистрация по чл. 12, се задължава да полага за леките автомобили грижата на добър търговец.

(5) Изпълнителят се задължава да уведоми писмено Възложителя, че леките автомобили са регистрирани в КАТ и могат да бъдат получени от Възложителя. Уведомлението се изпраща до Възложителя най-късно в деня, следващ регистрацията на автомобилите в КАТ.

(6) Изпълнителят се задължава да извършва сервизно обслужване на леките автомобили в рамките на гаранционния срок, при условията и сроковете на този Договор, съответно при условията на гаранцията.

(7) Изпълнителят се задължава да отстранява за своя сметка и в договорените срокове всички несъответствия на доставените леки автомобили, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на несъответствия, както и при извършване на гаранционното обслужване да влага само оригинални резервни части, материали и консумативи.

**Чл. 16**. При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

**Чл. 17.** Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 ЗОП](http://web.apis.bg/p.php?i=2752471#p28982788).

**Чл. 18**. Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 19.** (1) Възложителят се задължава да заплати общата цена по този Договор, съгласно условията и по начина, посочен в него.

(2) Възложителят се задължава да приеме доставката на леките автомобили, предмет на договора по реда на чл. 7, ал. 2 ако отговарят на договорените изисквания, в срок до 3 (три) работни дни след писменото му уведомяване.

(3) Възложителят се задължава да издаде пълномощно за регистрация на леките автомобили в КАТ и да го предаде на Изпълнителя в срок до 5 (пет) работни дни, считано от датата на приемо-предавателния протокол по чл. 7, ал. 2 респ. протокола по чл. 8, ал. 2.

(4) Възложителят се задължава да получи регистрираните леки автомобили в срок до 2 (два) работни дни след писменото му уведомяване за извършената им регистрация в КАТ от Изпълнителя.

(5) Възложителят има право да иска от Изпълнителя да изпълни доставката на леките автомобили на посочения в чл. 5 от договора адрес, в срок и без отклонения от договорените изисквания.

(6) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(7) Възложителят има право на рекламация за доставените по договора леки автомобили, при условията посочени в настоящия Договор.

(8) Възложителят има право да изисква от Изпълнителя замяната на несъответстващи с Техническите спецификации и/или дефектни леки автомобили само при условията на настоящия Договор и преди регистрацията им в КАТ, както и отстраняване на Несъответствия по реда и в сроковете, определени в настоящия Договор и в условията по гаранцията.

(9) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

(10) Възложителят има право да изисква от Изпълнителя да сключи и да му представи договор за подизпълнение с посочен в офертата му подизпълнител.

**Чл. 20**. (1) Възложителят е длъжен да следи и осигурява извършването на поддръжка и сервиз на леките автомобили в рамките на гаранционния срок, при условията и сроковете на този Договор, съответно при условията на гаранцията.

(2) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ И ГАРАНЦИОННО ОБСЛУЖВАНЕ**

**Гаранционна отговорност**

**Чл. 21** (1) Изпълнителят гарантира пълната функционална годност на доставените леки автомобили съгласно договореното предназначение, както и съгласно Техническото предложение, Техническата спецификация и стандарти.

(2) В рамките на гаранционния срок Изпълнителят отстранява със свои сили и средства всички повреди и/или несъответствия на леките автомобили, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

(3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на автомобила/ите от свои квалифицирани представители в срок от 3 (три) дни, от получаване на рекламационното съобщение на Възложителя. След преглед на автомобилът/ите от квалифицирани представители на Изпълнителя се съставя констативен протокол за вида на повредата и/или несъответствието, работите и срокът, необходими за отстраняването ѝ в два еднообразни екземпляра.

(4) Изпълнителят се задължава да отстрани настъпила повреда и/или несъответствието в срок от 10 (десет) дни или по-кратък, считано от датата на констатирането им. При невъзможност за отстраняване на настъпила повреда и/или несъответствие в срок от 10 (десет) дни, Изпълнителят осигурява на Възложителя оборотен автомобил от същия или подобен клас, до пълното отстраняване на повреда и/или несъответствие, като гаранционният срок на автомобила, в процес на поправяне, се удължава със срока през който е траело отстраняването на повредата.

(5) Гаранционната отговорност трябва да обхваща всички материални дефекти на компоненти за целите автомобили и силовото предаване, които не са консумативи. Ако дадена част прояви дефект в рамките на договорения период за гаранция при материални дефекти, същата следва да бъде подменена за сметка на изпълнителя в рамките на гарантираните максимални срокове при гаранционното обслужване на части и агрегати.

(6) Сервизното обслужване, обвързано с гаранционната отговорност, е за сметка на изпълнителя. Сервизната база на Изпълнителя се намира на адрес: ………………

**Гаранционно (сервизно) обслужване**

**Чл. 22** (1) Възложителят е длъжен да осигурява гаранционна (сервизна) поддръжка на леките автомобили съгласно сроковете и условията по гаранцията.

(2) По време на гаранционния срок Изпълнителят няма право да отказва приемането на леките автомобили в оторизираните си сервизи за сервизно обслужване и/или гаранционен ремонт.

1. **ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ**

**Видове гаранции, размер и форма на гаранциите**

**Чл. 23.** Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5 % (пет процента) от стойността на Договора без ДДС или сумата от …………………(………………..) лв.

**Чл. 24.** За авансово предоставените средства Изпълнителят предоставя гаранция за обезпечаване на авансовото плащане в размер на 100 % от размера на авансовото плащане.

**Чл. 25** Изпълнителят представя документи за внесени гаранции за изпълнение на Договора към датата на сключването му.

**Изисквания по отношение на гаранциите**

**Чл. 26** (1) Изпълнителят избира формата на гаранцията измежду една от следните: парична сума, внесена по банковата сметка на Възложителя; банкова гаранция; или застраховка.

(2) Когато гаранцията се представя във вид на **парична сума**, тя се внася по следната банкова сметка на Възложителя: IBAN BG82 BNBG 9661 3300 1800 01. Всички банкови разходи, свързани с преводите на сумата са за сметка на Изпълнителя.

(3) Когато Изпълнителят представя **банкова гаранция** се представя оригиналът й, като тя трябва да е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му и/или от гаранцията за обезпечаване на авансовото плащане със срок на валидност за гаранцията за изпълнение - срокът на действие на Договора, плюс 30 (тридесет) дни, респективно за гаранцията за авансово плащане - срокът за усвояване на авансовото плащане + 3 (три) дни.

(4) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията, независимо от направените възражения и защита, възникващи във връзка с основните задължения.

(5) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(6) **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни, съответно застраховка, която обезпечава авансовото плащане е със срок до усвояване на авансовото плащане + 3 (три) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, включително при неусвояване или невръщане на авансовото плащане и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Задържане и освобождаване на гаранциите**

**Чл. 27.** Възложителят освобождава гаранцията за изпълнение на Договора на етапи и при условия, както следва:

1. частично освобождаване в размер на 70 % (седемдесет процента) от стойността на Договора без ДДС в размер на ………………….. лева, в срок от 7 (седем) дни, след приемане на доставката на автомобилите и подписване на протокол за регистрация съгласно чл. 12, при условие че сумите по гаранцията не са задържани, или не са настъпили условия за задържането им;

2. окончателно освобождаване на остатъчната сума по гаранцията се извършва в срок от 5 (пет) дни, след изтичане на гаранционния срок на автомобилите, посочен в чл. 4 от настоящия Договор, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

**Чл. 28.** Ако Изпълнителят е представил банкова гаранция за изпълнение на Договора, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумата по чл. 27, т. 1.

**Чл. 29**. Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията по чл. 27.

**Чл. 30**. Възложителят освобождава гаранцията, обезпечаваща авансовото плащане, в срок до 3 (три) дни след усвояване или връщане на аванса, като авансът се счита за усвоен при доставката на автомобилите и подписване на Приемо-предавателния протокол и след регистрацията на автомобилите в КАТ и подписване на протокол за регистрация.

**Чл. 31**. Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

**Чл. 32 (1)** Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(2) Възложителят има право да задържи изцяло или частично гаранцията за изпълнение и/или обезпечаваща авансовото плащане, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя, съответно при възникване на задължения за Изпълнителя за връщане на авансово платени суми. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението, а от гаранцията обезпечаваща авансовото плащане – сумата в размер на авансовото плащане, при условие, че същото не е задържано или върнато на Изпълнителя.

**Чл. 33** (1) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

(2) В случай на задържане от Възложителя на суми от гаранциите, Изпълнителят е длъжен в срок до 5 (пет) дни да допълни съответната гаранция до размера ѝ, уговорен в чл. 23, като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера в чл. 23.

1. **НЕУСТОЙКИ**

**Чл. 34.** При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0,2 % от сумата, представляваща цена на договора за всеки просрочен ден, но не повече от 5 % от цената.

**Чл. 35**. При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,2 % от дължимата сума за всеки просрочен ден, но не повече от 5 % от размера на забавеното плащане.

**Чл. 36**. При системно (три и повече пъти) неизпълнение на задълженията за гаранционни ремонти в срока на гаранцията, Изпълнителят дължи на Възложителя, неустойка в размер на 0,2% от цената на договора.

**Чл. 37**. При пълно неизпълнение на задължението за гаранционни ремонти в срока на гаранцията, Изпълнителят дължи на Възложителя неустойка в размер на 0,2 % от цената на договора.

**Чл. 38.** Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като Възложителят има право да усвои съответните суми по настоящия член от предоставените гаранции.

**Чл. 39.** Неустойките се заплащат незабавно, при поискване от Възложителя, по следната банкова сметка ……………... В случай че банковата сметка на Възложителя не е заверена със сумата на неустойката в срок от 5 дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ** (*разпоредбите се прилагат в случаите, когато Изпълнителят е предвидил използването на подизпълнители*)

**Чл. 40** (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

**Чл. 41** Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

**Чл. 42**. Независимо от използването на подизпълнители, отговорността за изпълнение на настоящия Договор е на Изпълнителя.

**Чл. 43**. Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**Чл. 44.** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

-приложимите клаузи на Договора са задължителни за изпълнение от подизпълнителите;

-действията на Подизпълнителите няма да доведат пряко или косвено до неизпълнение на Договора;

-при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 45. (1)** Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по чл. 45, ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по чл. 45, ал. 2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане, когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 46**. (1) Настоящият Договор се прекратява в следните случаи:

1. по взаимно съгласие на Страните, изразено в писмена форма;

2. с изтичане на уговорения срок;

3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;

4. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 5 (пет) дни;

(2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнението на задължение по настоящия Договор с повече от 20 (двадесет) дни;

2. при системно (*три и повече пъти*) неизпълнение на задълженията на Изпълнителя за извършване на гаранционни ремонти или при пълно неизпълнение на задълженията на Изпълнителя за извършване на гаранционни ремонти;

3. когато използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(3) Възложителят прекратява Договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 47.** Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**Чл. 48**. Възложителят може да развали Договора по реда и при условията предвидени в него или в приложимото законодателство.

**Чл. 49.** Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Чл. 50 (1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Чл. 51**. Страните се съгласяват да третират като конфиденциална следната информация, получена при и по повод изпълнението на Договора:

...........................................

..........................................

**Чл. 52**. Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Чл. 53.** За всички неуредени в настоящия Договор въпроси се прилага действащото българско законодателство.

**Чл. 54**. Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

………………………………………..

Телефон: ………………

Email: ………………..

**ЗА ИЗПЪЛНИТЕЛЯ:**

…………………………………………

Телефон: ……………..

Email: …………………..

**Чл. 55**. Контрол по изпълнението на договора от страна на Сметната палата ще осъществяват Миглена Ралева - началник отдел „Управление на собствеността“ и Румен Енев – гл. експерт, отдел „Управление на собствеността“.

**Чл. 56**. (1) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(2) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(3) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата Страна.

(4) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл**. **57**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 58**. (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни,като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 59**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 60.** При подписването на настоящия Договор се представиха следните документи:

…………………………………….

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо и Ценово предложение на Изпълнителя;
3. [●][●]

Настоящият Договор се подписа в [●] еднообразни екземпляра – [●] за Възложителя и [●] за Изпълнителя.

**Възложител: Изпълнител:**